**GUVERNUL ROMÂNIEI**

**HOTĂRÂRE**

**privind înscrierea unui imobil în înventarul centralizat al bunurilor din domeniul public al statului și în administrarea Institutului Național de Transfuzie Sanguină ”Prof. Dr. C.T. Nicolau” prin Centrul Regional de Transfuzie Sanguină Galați, instituții subordonate Ministerului Sănătății**

În temeiul art. 108 din Constituţia României, republicată, al art. 288 din Ordonanța de Urgență a Guvernului nr. 57/ 2019 privind Codul administrativ, cu modificările şi completările ulterioare,

având în vedere prevederile art. 2^1 şi 2^2 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările și completările ulterioare

**Guvernul României adoptă prezenta hotărâre.**

**Art. 1.** Se aprobă înscrierea unui imobil în inventarul centralizat al bunurilor din domeniul public al statului și în administrarea Institutului Național de Transfuzie Sanguină ”Prof. Dr. C.T. Nicolau” prin Centrul Regional de Transfuzie Sanguină Galați, instituții subordonate Ministerului Sănătății, potrivit anexei care face parte integrantă din prezenta hotărâre.

**Art. 2.** Ministerul Sănătăţii împreună cu Ministerul Finanţelor, vor actualiza în mod corespunzător datele din evidența cantitativ-valorică și vor opera modificările în Anexa nr. 15 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

**PRIM-MINISTRU**

 **ION – MARCEL CIOLACU**